sub -3 %

Prin derogare de la principiul general al paralelismului evoluției puterii de cumpărare, o clauză de moderare limitează creșterea puternică a puterii de cumpărare, precum și orice pierdere importantă a puterii de cumpărare într-un anumit an. În cazul în care creșterea calculată a puterii de cumpărare (GSI) depășește 2 % sau puterea de cumpărare scade cu mai mult de 2 %, atunci variația puterii de cumpărare a funcționarilor UE este limitată la 2 %. Valoarea creșterii sau scăderii puterii de cumpărare care depășește 2 % se aplică după nouă luni, începând cu 1 aprilie anul următor.

Coeficient corector (= Paritate economică

/ Curs de schimb)

Curs de schimb

(= 1 pentru țările din zona euro)

Salariu la locul de repartizare

(în euro pentru țările din zona euro)

Salariu în Bruxelles

(în euro)

X

X

Coeficienții corectori sunt actualizați cel puțin o dată pe an, cu intrare în vigoare la 1 iulie. Evoluția detaliată a coeficienților corectori în perioada de referință este prezentată în partea 5.

2.2.Cadrul juridic pentru punerea în aplicare anuală a metodei adoptate în 2013

2.2.1.Procedura de punere în aplicare a metodei – fluxul de lucru al actualizării

Articolul 65 din Statutul funcționarilor prevede că actualizarea anuală a remunerațiilor și a pensiilor are loc înainte de sfârșitul fiecărui an în lumina unui raport privind datele statistice elaborat de Eurostat. În continuare, prevede că sumele și coeficienții corectori prevăzuți la articolul 64 și la articolul 65 alineatul (1) sunt considerați a fi sume și coeficienți corectori a căror valoare reală la un moment dat se actualizează „fără a se recurge la un alt act legislativ”. Comisia publică valorile actualizate și coeficienții corectori, în termen de două săptămâni de la actualizare, în seria C a Jurnalului Oficial al Uniunii Europene, pentru informare.

În continuare, anexa XI la Statutul funcționarilor stabilește norme detaliate privind calcularea actualizării și a rolului Eurostat și al institutelor naționale de statistică în ceea ce privește monitorizarea calității datelor de bază și a metodelor statistice aplicate.

Lectura combinată a dispozițiilor de mai sus, astfel cum a fost confirmată în considerentele Regulamentului nr. 1023/2013, indică faptul că actualizarea este definită ca un eveniment „automat” sau „mecanic”, care are loc în lipsa unui proces decizional la nivelul instituțiilor UE și se bazează pe o metodologie strict definită de prelucrare a datelor statistice relevante în ceea ce privește calculul sumelor și coeficienților corectori.

În ceea ce privește procedura, Comisia a definit pe plan intern un flux de lucru administrativ care implică o serie de servicii ale Comisiei pentru a asigura punerea în aplicare adecvată a actualizării odată ce datele statistice subiacente sunt calculate și transmise de Eurostat. Obiectivele principale ale fluxului de lucru sunt instituirea controalelor necesare și a controalelor de calitate pentru a asigura coordonarea bugetară necesară și informarea promptă de către Comisie a instituțiilor, organelor și agențiilor UE.

Începând cu 2014, acest flux de lucru a fost aplicat fără probleme de serviciile Comisiei. A facilitat în mod semnificativ punerea în aplicare cu succes a metodei din punct de vedere tehnic. Ca urmare, toate plățile datorate și recuperările rezultate pe fondul actualizărilor din perioada 2014-2018 și care au afectat remunerațiile și pensiile personalului din cadrul instituțiilor și agențiilor UE au fost executate în termenul legal.

2.2.2.Un set de obligații stricte de raportare

În timp ce punerea anuală în aplicare a actualizării nu necesită adoptarea niciunui act legislativ, colegiuitorii au prevăzut obligații stricte de raportare:

-în conformitate cu articolul 65 alineatul (1) din Statutul funcționarilor, Comisia transmite anual un raport către Parlamentul European și Consiliu privind date legate de impactul bugetar al remunerațiilor și pensiilor funcționarilor Uniunii;

-în temeiul articolului 15 din anexa XI la Statutul funcționarilor, prezentul raport intermediar este transmis Parlamentului European și Consiliului cu privire la aplicarea anexei XI și a articolului 66a din Statutul funcționarilor în cursul anului 2018;

-în temeiul aceluiași articol 15 din anexa XI la Statutul funcționarilor, până la 31 martie 2022, Comisia prezintă un raport Parlamentului European și Consiliului prin care se verifică, în special, dacă evoluția puterii de cumpărare a remunerațiilor și pensiilor funcționarilor Uniunii este coerentă cu evoluția puterii de cumpărare a salariilor funcționarilor publici naționali din administrațiile centrale. Pe baza raportului respectiv, Comisia prezintă, dacă este cazul, o propunere de modificare a anexei XI și a articolului 66a din Statutul funcționarilor în temeiul articolului 336 din Tratatul privind funcționarea Uniunii Europene.